ddrg/super_eurlex huggingface dataset:
C 84/21

ET

Euroopa Kohtu (seitsmes) 9. novembri 2021. aasta määrus (Commissione Tributaria Regionale del Lazio eelotsusetaotlus – Itaalia) – Agenzia delle dogane e dei monopoli – Ufficio delle dogane di Gaeta versus Punto Nautica Srl

(Kohtuasi C-255/20) (1)

(Eelotsusetaotlus - Euroopa Kohtu kodukorra artikkel 99 - Maksustamine - Õigusaktide ühtlustamine - Aktsiis - Direktiiv 92/12/EMÜ - Artikli 3 lõige 2 - Direktiiv 2008/118/EÜ - Artikli 1 lõige 2 - Aktsiisikauba täiendavad kaudsed maksud - Mootorikütuse käibelt arvestatav piirkondlik maks - Eriotstarve - Puudumine)

(2022/C 84/25)

Kohtumenetluse keel: itaalia

Eelotsusetaotluse esitanud kohus

Commissione Tributaria Regionale del Lazio

Põhikohtuasja menetluse pooled

Hageja: Agenzia delle dogane e dei monopoli – Ufficio delle dogane di Gaeta

Kostja: Punto Nautica Srl

Resolutsioon

Nõukogu 16. detsembri 2008. aasta direktiivi 2008/118/EÜ, mis käsitleb aktsiisi üldist korda ja millega tunnistatakse kehtetuks direktiiv 92/12/EMÜ, artikli 1 lõiget 2 tuleb tõlgendada nii, et sellega on vastuolus riigisisesed õigusnormid, mis kehtestavad mootorikütuse käibelt arvestatava piirkondliku maksu, sest kuna selle maksu tulu on ette nähtud üksnes üldise panuse andmiseks kohalike omavalitsuste eelarvesse, ei ole sellel „eriotstarvet“ selle sätte tähenduses.

(1) ELT C 279, 24.8.2020.
Euroopa Kohtu (seitsmes koda) 13. oktoobri 2021. aasta määrus (Tribunal da Relação de Coimbra eelotsusetaotlus – Portugal) – Liberty Seguros, Compañia de Seguros y Reaseguros, SA – Sucursal em Portugal, anciennement Liberty Seguros SA versus DR

(Kohtuasi C-375/20) (1)

(Eelotsusetaotlus - Euroopa Kohtu kodukorra artikkel 99 - Mootorsõidukite kasutamise kohustuslik tsiviilvastutuskindlustus - Direktiiv 2009/103/EÜ - Kindlustusleping, mis on sõlmitud valeandmete alusel - Ilma loata rahvusvaheline reisijate- ja kaubavedu - Kindlustuslepingu tühisus - Mõju õnnetuses kannatanud kolmandatele isikutele ja asutusele, kes peab neile isikutele kahju hüvitama)

(2022/C 64/02)

Kohtumenetluse keel: portugali

Eelotsusetaotluse esitanud kohus

Tribunal da Relação de Coimbra

Põhikohtuasja menetluse pooled

Hageja: Liberty Seguros, Compañia de Seguros y Reaseguros, SA – Sucursal em Portugal, anciennement Liberty Seguros SA

Kostja: DR

Menetluses osalesid: Fundo de Garantia Automóvel, VS, FN, JT, Seguradoras Unidas SA

Resolutsioon

Euroopa Parlamendi ja nõukogu 16. septembri 2009. aasta direktiivi 2009/103/EÜ mootorsõidukite kasutamise tsiviilvastutuskindlustuse ja sellise vastutuse kindlustamise kohustuse täitmise kohta artikli 3 esimest lõiku ja artikli 13 lõiget 1 tuleb tõlgendada nii, et nendega on vastuolus liikmesriigi õigusnormid, mille tagajärjel liiklusõnnetuses kannatanud kolmandate isikute suhtes saab viidata mootorsõidukite tsiviilvastutuskindlustuse lepingu tühisusele, mis oli tingitud sellest, et kindlustusvõtja tegeles ärilisel eesmärgil rahvusvaheliste vedudega ilma selleks luba omamata, ja sellest, et kindlustusvõtja oli seda lepingut sõlmides jätnud kindlustusseltsile andmed esitamata või esitanud talle valeandmeid, isegi kui kahju kannatanud kolmandad isikud on reisijad, kellele ei võinud see loa puudumine teadmata olla.

(1) ELT C 348, 19.10.2020.
Euroopa Kohtu (üheksas koda) 21. oktoobri 2021. aasta määrus (Kúria eelotsusetaotlus – Ungari) – EuroChem Agro Hungary Kft versus Nemzeti Adó- és Vámhivatal Fellebbviteli Igazgatósága

(Kohtuasi C-583/20) (1)

(Eelotsusetaotlus - Euroopa Kohtu kodukorra artikli 53 lõige 2 ja artikkel 99 - Ühine käibemaksusüsteem - Direktiiv 2006/112/EÜ - Artikkel 273 - Pettusevastane võitlus - Kaubavedudega seotud deklareerimiskohustus - Elektrooniline maantee kaubaveoste jälgimise süsteem - Riskirühma maksumaksjatele kohaldatav sanktsioonide süsteem - Proportsionaalsus)

(2022/C 64/03)

Kohtumenetluse keel: ungari

Eelotsusetaotluse esitanud kohus

Kúria

Põhikohtuasja menetluse pooled

Kaebaja: EuroChem Agro Hungary Kft.

Vastustaja: Nemzeti Adó- és Vámhivatal Fellebbviteli Igazgatósága

Resolutsioon

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artiklit 273 ning proportsionaalsuse põhimõtet tuleb tõlgendada nii, et nendega on vastuolus sellised liikmesriigi õigusnormid, milles määratakse maksumaksjale, kes on kvalifitseeritud riigisisese õiguse tähenduses „riskirühma maksumaksjaks“, trahv, mille eesmärk on karistada teda kaubaveoste deklaratsioonides esinevate eeskirjade rikkumise eest ja mille suurus ei tohi mingil juhul olla väiksem kui 30 % summast, mis moodustab 40 % veetava kauba väärtusest.

(1) ELT C 28, 25.1.2021
C 64/3

ET

Euroopa Kohtu (üheksas koda) 22. oktoobri 2021. aasta määrus (Tribunal Judicial da Comarca do Porto Este – Penafiel – Juízo Trabalho eelotsusetaotlus – Portugal) – B versus O, P, OP, G, N

(Kohtuasi C-691/20) (1)

(Eelotsusetaotlus - Euroopa Liidu õigus - Põhimõtted - ELTL artikkel 18 - Võrdne kohtlemine - Kodakondsuse alusel diskrimineerimine - Keeld - ELTL artikkel 49 - Asutamisvabadus - Kontserni kuuluvate äriühingute solidaarne vastutus sellisest töölepingust tulenevad nõuete eest, mille on sõlminud üks nendest äriühingutest - Teises liikmesriigis asutatud äriühingute välistamine asjaomase liikmesriigi õigusaktidega)

(2022/C 64/04)

Kohtumenetluse keel: portugali

Eelotsusetaotluse esitanud kohus

Tribunal Judicial da Comarca do Porto Este – Penafiel – Juízo Trabalho

Põhikohtuasja menetluse pooled

Hageja: B

Kostjad: O, P, OP, G, N

Resolutsioon

ELTL artikliga 49 rakendatud diskrimineerimise keelu põhimõtet tuleb tõlgendada nii, et sellega ei ole vastuolus riigisisesed õigusnormid, mille kohaselt ei saa äriühingut, kes on asutatud muus liikmesriigis kui see, kus asub tema kontrollitav äriühing, pidada solidaarselt vastutavaks viimati nimetatud äriühingu võlgade eest, mis tulenevad töölepingust.

(1) ELT C 110, 29.3.2021
4)

Direktiivi 93/13 artikli 6 lõiget 1 ja artikli 7 lõiget 1 koostoimes sama direktiivi artikli 1 lõikega 2 tuleb tõlgendada nii, et nendega ei ole vastuolus see, kui juhul, kui ebaõiglane tingimus, milles määratakse kindlaks muutuva laenuintressi arvutamise aluseks olev baasindeks, on tühine, asendab liikmesriigi kohus – järgides 3. märtsi 2020. aasta kohtuotsuse Gómez del Moral Guasch (C-125/18, EU:C:2020:138) punktis 67 toodud tingimusi – selle indeksi seadusjärgse indeksiga, mida kohaldatakse juhul, kui lepingupooled ei ole kokku leppinud teisiti, kui need kaks indeksit arvutatakse sama keerukuse astmega meetodiga ja liikmesriigi õiguses on see asendamine ette nähtud rahumeelsetel juhtudel, kus selle eesmärk on säilitada tasakaalu poolte kohustuste vahel, tingimusel et asendusindeks kajastab tegelikult riigisisese õiguse dispositiivset normi.
Vastustajad: Geos SAS, Geos International Consulting Limited
Eelotsuse küsimused
—Kas Euroopa Parlamendi ja nõuk ogu 12. detsembr i 2012. aasta määr use (EL) nr 1215/2012 kohtualluvuse ning 
kohtuotsuste tunnustamise ja täitmise kohta tsiviil- ja kaubandusasjades (1) artikli 4 lõiget 1 ja artikli 20 lõiget 1 tuleb 
tõlg endada nii, et juhul, kui teise äriühingu tööle võetud töötaja väidab, et ühe liikmesr iigi territoorium il asuv äriühing 
on tema kaastööandja, ja esitab viimase vastu hagi selle riigi kohtut esse, ei pea see kohus sellek s, et teha kindlaks, kas 
nende kahe äriühingu vastu esitatud nõuet e kohta otsuse tegemine kuulub tema alluvusse, hindama eelnevalt seda, kas 
tegemist on kaastö öandjaga?
—Kas neidsamu artikleid tuleb tõlgendada nii, et niisugusel juhul ei ole töölepingut e suhtes ette nähtud kohtualluvuse 
erinor mide autonoomiag a vastuolus määr use nr 1215/2012 artikli 4 lõikes 1 sätestatud üldise kohtualluvuse eeskir ja 
kohaldamine, mille kohaselt on pädevad kostja asuk oha liikmesr iigi kohtud?
(1) ELT 2012, L 351, lk 1.
Euroopa Kohtu presidendi 13. oktoobr i 2021. aast a määr us (Tribunal Arbitral Tributá rio (Centro de 
Arbitragem Adminis trativa – CAAD) eelotsusetaot lus – Portugal) – LU versus Autor idade Tributár ia 
e Aduaneira
(Kohtu asi C-314/20) (1)
(2022/C 2/31)
Kohtumenetluse keel: portugali
Euroopa Kohtu president tegi määr use kohtuasja registr ist kustutamiseks . 
(1) Esitamise kuupäev: 9.7.2020.3.1.2022 ET Euroopa Liidu Teata ja C 2/25
C 24/14

ET

Euroopa Kohtu (kaheksas koda) 5. oktoobri 2022. aasta määrus (Rayonen sad – Pazardzhiki eelotsusetaotlus – Bulgaaria) – SF versus Teritorialna direktsia na Natsionalna agentsia za prihodite – Plovdiv

(Kohtuasi C-49/20) (1)

(Eelotsusetaotlus - Euroopa Kohtu kodukorra artiklid 53 ja 99 - Direktiiv (EL) 2015/849 - Kohaldamisala - Liikmesriigi õigusnormid, milles on nõutud, et teatavat limiiti ületavad maksed tuleb teha arvelduskontole ülekandega või sissemakse tegemise teel)

(2023/C 24/19)

Kohtumenetluse keel: bulgaaria

Eelotsusetaotluse esitanud kohus

Rayonen sad – Pazardzhik

Põhikohtuasja menetluse pooled

Kaebaja: SF

Vastustaja: Teritorialna direktsia na Natsionalna agentsia za prihodite – Plovdiv

Resolutsioon

Liikmesriigi õigusnormid, mis näevad ette, et riigi territooriumil tehtavad maksed, mille summa on võrdne kindlaksmääratud piirmääraga või ületab seda, tehakse ainult ülekandega või maksekontole sissemakse tegemise teel, kusjuures see puudutab ühtmoodi kõiki sularahamakseid füüsiliste ja juriidiliste isikute vahel, sõltumata sularahamakse tegijast ja selle tegemise põhjusest, ei kuulu Euroopa Parlamendi ja nõukogu 20. mai 2015. aasta direktiivi (EL) 2015/849, mis käsitleb finantssüsteemi rahapesu või terrorismi rahastamise eesmärgil kasutamise tõkestamist ning millega muudetakse Euroopa Parlamendi ja nõukogu määrust (EL) nr 648/2012 ja tunnistatakse kehtetuks Euroopa Parlamendi ja nõukogu direktiiv 2005/60/EÜ ja komisjoni direktiiv 2006/70/EÜ, kohaldamisalasse.

(1) ELT C 137, 27.4.2020.
2)

Direktiivi 93/13 artikli 4 lõiget 2 tuleb tõlgendada nii, et välisvaluutas nomineeritud laenulepingu puhul on täidetud selle lepingu niisuguste tingimuste läbipaistvuse nõue, mis näevad ette, et arvestusvaluutaks on välisvaluuta ja et maksevaluutaks on euro, ning mille tagajärjel kannab vahetuskursiriski laenusaaja, kui müüja või teenuste osutaja on andnud tarbijale piisavat ja täpset teavet, mis võimaldab keskmisel tarbijal, kes on tavapäraselt informeeritud, mõistlikult tähelepanelik ja arukas, mõista asjaomase finantsmehhanismi täpset toimimist ja seega hinnata niisuguste tingimuste potentsiaalselt märkimisväärsete negatiivsete majanduslike tagajärgede riski tema finantskohustustele nimetatud lepingu kogu kestuse jooksul.
C 357/5

ET

Euroopa Kohtu (esimene koda) 3. juuni 2021. aasta määrus (Upravno sodišče Republike Slovenije eelotsusetaotlus – Sloveenia) – J.A. versus Republika Slovenija

(Kohtuasi C-186/21) (1)

(Eelotsusetaotlus - Euroopa Kohtu kodukorra artikkel 99 - Sisserände- ja varjupaigapoliitika - Rahvusvaheline kaitse - Direktiiv 2013/33/EL - Artikli 8 lõike 3 esimese lõigu punkt d - Rahvusvahelise kaitse taotlejate kinnipidamine - Taotleja, keda peetakse kinni direktiivi 2008/115/EÜ kohases tagasisaatmismenetluses ja kelle puhul on piisavalt alust arvata, et ta esitas rahvusvahelise kaitse taotluse üksnes eesmärgiga lükata edasi või nurjata tagasisaatmisotsuse täideviimist - Objektiivsed kriteeriumid, mis võimaldavad selliste aluste olemasolu põhjendada - Taotleja, kes on juba saanud võimaluse varjupaigamenetluseks)

(2021/C 357/07)

Kohtumenetluse keel: sloveeni

Eelotsusetaotluse esitanud kohus

Upravno sodišče Republike Slovenije

Põhikohtuasja menetluse pooled

Kaebaja: J.A.

Vastustaja: Republika Slovenija

Resolutsioon

Euroopa Parlamendi ja nõukogu 26. juuni 2013. aasta direktiivi 2013/33/EL, millega sätestatakse rahvusvahelise kaitse taotlejate vastuvõtu nõuded, artikli 8 lõike 3 esimese lõigu punkti d tuleb tõlgendada nii, et asjaolu, et rahvusvahelise kaitse taotlejal on juba olnud võimalus varjupaigamenetluseks, kujutab endast objektiivset kriteeriumi selle sätte tähenduses.

(1) ELT C 206, 31.5.2021.
C 64/5

ET

Euroopa Kohtu (üheksas koda) 6. oktoobri 2021. aasta määrus (Raad van State eelotsusetaotlus – Belgia) – Monument Vandekerckhove NV versus Stad Gent

(Kohtuasi C-316/21) (1)

(Eelotsusetaotlus - Euroopa Kohtu kodukorra artikkel 99 - Direktiiv 2014/24/EL - Menetluse kulg - Osalejate valimine ja lepingute sõlmimine - Artikkel 63 - Pakkuja, kes hankija nõuetele vastamiseks toetub teise üksuse suutlikkusele - Pakkujalt nõutavate tehnilise ja kutsealase suutlikkuse kvalifitseerimise tingimuste täitmata jätmine üksuse poolt, kelle suutlikust soovib pakkuja kasutada - Kohustus lubada pakkujal see üksus asendada - Proportsionaalsuse põhimõte)

(2022/C 64/06)

Kohtumenetluse keel: hollandi

Eelotsusetaotluse esitanud kohus

Raad van State

Põhikohtuasja menetluse pooled

Kaebaja: Monument Vandekerckhove NV

Vastustaja: Stad Gent

Menetluses osalesid: Denys NV, Aelterman BVBA

Resolutsioon

Euroopa Parlamendi ja nõukogu 26. veebruari 2014. aasta direktiivi 2014/24/EL riigihangete kohta ja direktiivi 2004/18/EÜ kehtetuks tunnistamise kohta artikli 63 lõike 1 teist lõiku koostoimes võrdse kohtlemise, diskrimineerimiskeelu ja proportsionaalsuse põhimõtetega vastavalt sama direktiivi artikli 18 lõikele tuleb tõlgendada nii, et kui avaliku sektori hankija tuvastab, et üksus, kelle suutlikkusele ettevõtja soovib tugineda, ei vasta kvalifitseerimise tingimustele, siis on hankijal kohustus nõuda ettevõtjalt selle üksuse asendamist, kui ettevõtja ei taha enda väljajätmist hankemenetlusest.

(1) ELT C 320, 9.8.2021.
—

on olemas tõendid, mis lubavad asuda seisukohale, et asjassepuutuv müüja või teenuseosutaja lisas selle tingimuse lepingusse, toimides halvas usus, kuivõrd sellele müüjale või teenuseosutajale ei saanud olla teadmata, et vastava tingimuse kohaldamine võib tuua tarbija kahjuks kaasa selle lepingu poolte õiguste ja kohustuste olulise tasakaalustamatuse.
3)

Direktiivi 93/13 artikli 6 lõiget 1 ja artikli 7 lõiget 1 tuleb tõlgendada nii, et nendega ei ole vastuolus see, kui juhul, kui ebaõiglane tingimus, milles määratakse kindlaks muutuva laenuintressi arvutamise aluseks olev baasindeks, on tühine, asendab liikmesriigi kohus selle indeksi seadusjärgse indeksiga, mida kohaldatakse juhul, kui lepingupooled ei ole kokku leppinud teisiti, kui neil kahel indeksil on samasugune mõju, tingimusel, et on täidetud 3. märtsi 2020. aasta kohtuotsuse Gómez del Moral Guasch (C-125/18, EU:C:2020:138) punktis 67 toodud tingimused.
C 513/15

ET

Euroopa Kohtu (kuues koda) 21. septembri 2021. aasta määrus (Amtsgericht Lennestadti eelotsusetaotlus – Saksamaa) – Nemzeti Útdíjfizetési Szolgáltató Zrt versus NW

(Kohtuasi C-30/21) (1)

(Eelotsusetaotlus - Euroopa Kohtu kodukorra artikkel 99 - Õigusalane koostöö tsiviilasjades - Määrus (EL) nr 1215/2012 - Artikli 1 lõige 1 - Esemeline kohaldamisala - Mõiste „tsiviil- ja kaubandusasjad“ - Menetlus, milles nõutakse sisse tasulise tee kasutamisega seotud tasu)

(2021/C 513/22)

Kohtumenetluse keel: saksa

Eelotsusetaotluse esitanud kohus

Amtsgericht Lennestadt

Põhikohtuasja menetluse pooled

Hageja: Nemzeti Útdíjfizetési Szolgáltató Zrt.

Kostja: NW

Resolutsioon

Euroopa Parlamendi ja nõukogu 12. detsembri 2012. aasta määruse (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades artikli 1 lõiget 1 tuleb tõlgendada nii, et selle sätte kohaldamisalasse kuulub kohtulikul teel esitatud nõue niisuguse tasu sissenõudmiseks, mis on seotud tasulise tee kasutamisega ja mille on esitanud seaduse alusel volitatud äriühing, kes peab sellisest tee kasutamisest tekkinud õigussuhet eraõiguslikuks.

(1) ELT C 148, 26.4.2021.
2)

ELTL artiklit 49 tuleb tõlgendada nii, et sellega on vastuolus liikmesriigi õigusnorm, mille kohaselt on selles liikmesriigis elav äriühingu osanikust juht, kes ei saa teises liikmesriigis asuvalt äriühingult töötasu ega tulu, kohustatud registreerima esimesena nimetatud liikmesriigis sõiduki, mille see äriühing on tema käsutusse andnud, ilma et tal oleks võimalik tõendada oma tegelikku rolli nimetatud äriühingus, tingimusel et sõiduk ei ole ette nähtud alaliseks kasutamiseks peamiselt esimeses liikmesriigis ja et seda ei kasutata ka tegelikult nii.
Euroopa Kohtu (seitsmes koda) 10. veebruari 2022. aasta määrus (Cour administrative d'appel de Lyoni eelotsusetaotlus – Prantsusmaa) – Ministre de l’Économie, des Finances et de la Relance versus Les Anges d’Eux SARL, Echo 5 SARL, Cletimmo SAS

(Kohtuasi C-191/21) (1)

(Eelotsusetaotlus - Euroopa Kohtu kodukorra artikkel 99 - Ühine käibemaksusüsteem - Direktiiv 2006/112/EÜ - Artikkel 392 - Kasuminormil põhinev maksustamiskord - Kohaldamisala - Edasimüügi eesmärgil ostetud kinnisasjade ja ehitusmaa võõrandamine - Maksukohustuslane, kellel ei ole kinnisasjade omandamise korral õigust mahaarvamisele - Käibemaksuga maksustatav edasimüük - Mõiste „ehitusmaa“)

(2022/C 138/04)

Kohtumenetluse keel: prantsuse

Eelotsusetaotluse esitanud kohus

Cour administrative d'appel de Lyon

Põhikohtuasja menetluse pooled

Apellatsioonkaebuse esitaja: Ministre de l’Économie, des Finances et de la Relance

Vastustajad apellatsioonimenetluses: Les Anges d’Eux SARL, Echo 5 SARL, Cletimmo SAS

Resolutsioon

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artiklit 392 tuleb tõlgendada nii, et see välistab kasuminormi maksustamise korra kohaldamise ehitusmaa võõrandamistehingute suhtes, kui kõnealune maa, mis omandati hoonestatud kujul, on muutunud maksukohustuslase poolt omandamise ja edasimüümise vahelisel ajal ehitusmaaks, kuid ei välista selle korra kohaldamist ehitusmaa võõrandamistehingutele, kui maksukohustuslase poolt kõnealuse maa omandamise ja edasimüümise vahelisel ajal on muutunud selle maa omadused, näiteks on maa jaotatud kruntideks.

(1) Eelotsusetaotluse esitamise kuupäev: 25.3.2021.
2.

Liidu õigust tuleb tõlgendada nii, et sellega on vastuolus see, kui liikmesriigi ametiasutused võivad põhjendada oma keeldumist direktiiviga 2008/118 vastuolus oleva kaudse maksu tagastamisest eeldusega, et see maks on üle kantud kolmandatele isikutele ning et maksukohustuslane rikastuks seetõttu alusetult.
Euroopa Kohtu (kaheksas koda) 13. detsembri 2021. aasta määrus (Tribunal Superior de Justicia de Castilla-La Mancha eelotsusetaotlus – Hispaania) – Servicio de Salud de Castilla-La Mancha (SESCAM) versus BF

(Kohtuasi C-151/21) (1)

(Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) raamkokkulepe tähtajalise töö kohta - Klausel 4 - Diskrimineerimiskeelu põhimõte - Rahvatervise valdkond - Teenistusstaaži eest ette nähtud lisatasu arvutamine - Liikmesriigi õigusnormid, milles alaliste koosseisuliste teenistujate puhul ei võeta teenistusstaaži eest ette nähtud lisatasu arvutamisel arvesse ajavahemikke, mis vastavad kõrgema kategooria ametikohal ajutiselt täidetud ülesannetele)

(2022/C 119/18)

Kohtumenetluse keel: hispaania

Eelotsusetaotluse esitanud kohus

Tribunal Superior de Justicia de Castilla-La Mancha

Põhikohtuasja menetluse pooled

Apellant: Servicio de Salud de Castilla-La Mancha (SESCAM)

Vastustaja: BF

Resolutsioon

18. märtsil 1999 sõlmitud raamkokkuleppe tähtajalise töö kohta, mis on toodud nõukogu 28. juuni 1999. aasta direktiivi 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta, klauslit 4 tuleb tõlgendada nii, et sellega ei ole vastuolus liikmesriigi õigusnormid, milles on ette nähtud, et alalise koosseisulise teenistuja puhul, kes täidab ajutiselt ülesandeid oma ametikategooriast kõrgema kategooria ametikohal, vastab kolme teenistusaasta lisatasu, mida tal on õigus saada, sellel viimati nimetatud ametikategoorial ette nähtud lisatasule, samas kui samasuguses olukorras oleva tähtajalise töötaja puhul vastab kolme teenistusaasta lisatasu selle ametikategooria, mille tööülesandeid tegelikult täideti, eest ette nähtud lisatasule.

(1) Saabumise kuupäev: 9.3.2021.
C 119/14

ET

Euroopa Kohtu (kaheksas koda) 13. detsembri 2021. aasta määrus (Juzgado de lo Contencioso-Administrativo no 1 de Toledo eelotsusetaotlus – Hispaania) – KQ versus Servicio de Salud de Castilla-La Mancha (SESCAM)

(Kohtuasi C-226/21) (1)

(Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) raamkokkulepe tähtajalise töö kohta - Klausel 4 - Diskrimineerimiskeelu põhimõte - Mõiste „töötingimused“ - Alalistele koosseisulistele teenistujatele vanuse tõttu antud võimalus saada meditsiinivalvetest vabastust)

(2022/C 119/19)

Kohtumenetluse keel: hispaania

Eelotsusetaotluse esitanud kohus

Juzgado de lo Contencioso-Administrativo no 1 de Toledo

Põhikohtuasja menetluse pooled

Kaebaja: KQ

Vastustaja: Servicio de Salud de Castilla-La Mancha (SESCAM)

Resolutsioon

18. märtsil 1999 sõlmitud Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) raamkokkuleppe tähtajalise töö kohta, mis on toodud nõukogu 28. juuni 1999. aasta direktiivi 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta, klausli 4 punkti 1 tuleb tõlgendada nii, et sellega ei ole vastuolus sellised liikmesriigi õigusnormid, mille kohaselt õigus meditsiinivalvest vabastamisele antakse alalistele koosseisulistele teenistujatele ning see välistatakse tähtajaliste koosseisuliste töötajate puhul.

(1) Saabumise kuupäev: 8.4.2021.
C 95/5

ET

Euroopa Kohtu (kuues koda) 26. novembri 2021. aasta määrus (Budapest Környéki Törvényszéki eelotsusetaotlus – Ungari) – WD versus Agrárminiszter

(Kohtuasi C-273/21) (1)

(Eelotsusetaotlus - Euroopa Kohtu kodukorra artikkel 99 - Põllumajandus - Ühine põllumajanduspoliitika - Määrus (EL) nr 1307/2013 - Otsetoetuskavad - Artikli 4 lõike 1 punktid c ja e - Artikli 32 lõige 2 - Ühtse pindalatoetuse taotlus - Mõiste „toetuskõlblik hektar“ - Kinnistusraamatu kohaselt lennujaamaks kvalifitseeritud maatükk - Tegelik kasutamine põllumajanduslikul otstarbel)

(2022/C 95/07)

Kohtumenetluse keel: ungari

Eelotsusetaotluse esitanud kohus

Budapest Környéki Törvényszék

Põhikohtuasja menetluse pooled

Hageja: WD

Kostja: Agrárminiszter

Resolutsioon

Euroopa Parlamendi ja nõukogu 17. detsembri 2013. aasta määruse (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009, artikli 4 lõike 1 punkte c ja e ning artikli 32 lõike 2 punkte a ja b tuleb tõlgendada selliselt, et liikmesriigi õiguse kohaselt lennujaama aluse maatükina registreeritud kinnisasi, millel ei tegeleta aga mingisuguse sellega seotud tegevusega, on kvalifitseeritav põllumajanduslikuks tegevuseks kasutatavaks maatükiks, kui sellel tegeletakse põllumajandusliku tegevusena loomapidamisega.

(1) ELT C 252, 28.6.2021.